APSTIPRINĀTI

ar Saldus novada pašvaldības

Nekustamā īpašuma nodaļas

Mantas novērtēšanas un izsoles komisijas

2025.gada10.jūnija sēdes lēmumu

(protokols Nr.14, 18.§)

**Saldus novada pašvaldības nekustamā īpašuma**

**Liesmas, Kursīšu pag., Saldus nov.**

**(kadastra numurs 8462 004 0354)**

**IZSOLES NOTEIKUMI**

**1. Informācija par atsavināmo nekustamo īpašumu**

1.1. Īpašuma tiesības – Liesmas, Kursīšu pag., Saldus nov.

1.2. Izsoles objekta (turpmāk – Objekts) sastāvs:

1.2.1. zemes vienība ar kadastra apzīmējumu 8462 004 0354, platība 0.5 ha;

1.3. Īpašuma tiesība: īpašnieks – Saldus novada pašvaldība, reģistrācijas numurs 90009114646, reģistrēts Kursīšu pagasta zemesgrāmatas nodalījumā Nr.100000490982.

1.4. Apgrūtinājumi:

1.4.1. ekspluatācijas aizsargjoslas teritorija gar elektrisko tīklu kabeļu līniju - 0,0199 ha;

1.4.2. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0374 ha.

1.5. Objekta iespējamie izmantošanas varianti:

- saskaņā ar Saldus novada domes 25.04.2013. sēdes lēmumu (protokols Nr.5, 10.§) apstiprinātiem saistošajiem noteikumiem Nr.14 „Saldus novada teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa “Objekta plānotā (atļautā) izmantošana ir noteikta kā Publiskās apbūves teritorija (P).

**2. Izsoles veids, maksājumi un samaksas kārtība**

2.1. Izsoles veids - **elektroniska izsole** ar augšupejošu soli.

2.2. Maksāšanas līdzekļi - 100% *euro*.

2.3. Izsoles sākuma cena (nosacītā cena): **3 520 *euro*** (trīs tūkstoši pieci simti divdesmit eiro).

2.4. Izsoles solis noteikts **352 *euro*** (trīs simti piecdesmit divi eiro).

2.5. Izsoles nodrošinājums – **352 *euro*** (trīs simti piecdesmit divi eiro) (10% apmērā no izsolāmā objekta sākuma cenas - nosacītās cenas) no izsoles sākuma 20 (divdesmit) dienu laikā izsoles dalībniekam jāpārskaita Saldus novada pašvaldībai ar atzīmi ***"Nekustamā īpašuma Liesmas, Kursīšu pagasts izsoles nodrošinājums"****.*

2.6. Samaksa par pirkumu – jāpārskaita **2 (divu) mēnešu** laikā no izsoles noslēguma dienas.

2.7. Nodrošinājums tiek ieskaitīts pirkuma maksā uzvarējušajam dalībniekam.

2.8. Nosolītās summas samaksa uzskatāma par saņemtu arī ja tā ieskaitīta darījuma kontā, kas atvērts saskaņā ar noslēgta trīspusēja Darījuma konta apkalpošanas līguma nosacījumiem, kur darījuma slēdzējpuses ir: Kredītiestāde, Saldus novada pašvaldība un izsoles uzvarētājs.

2.9. Izsoli saskaņā ar Saldus novada domes 2025.gada 30.janvāra sēdes lēmumu (protokols Nr.1, 34.§) organizē Saldus novada pašvaldības Nekustamā īpašuma nodaļa (turpmāk – Izsoles komisija).

**3. Izsoles subjekts**

3.1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, tanī skaitā, zemi, un kura **līdz 15.07.2025.** ir iemaksājusi šo noteikumu 2.5.punktā minēto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī maksājumu (nodokļi, nomas maksājumi utt.) parādi attiecībā pret Saldus novada pašvaldību.

3.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

3.3. Izsolē var piedalīties tikai tie izsoles dalībnieki,kuri atbilstoši likuma “Par zemes privatizāciju lauku apvidos” 28.panta un 28.1 pantam var būt par subjektiem darījumos ar lauksaimniecībā izmantojamo zemi un uz kuriem neattiecas šā likuma 29.pantā noteiktie ierobežojumi.

3.4. Gadījumā, ja izsoles pretendentam iegūstot izsolē lauksaimniecībā izmantojamo zemi, tās kopplatība pārsniegs likuma “Par zemes privatizāciju lauku apvidos” 30.3 panta pirmās daļas 1.punktā noteikto lauksaimniecības zemes platību, izsoles uzvarētājam jāiesniedz Saldus novada pašvaldībānorādītā likuma 30.1 pantā norādītais iesniegums un dokumentus, kas apliecina personas tiesības iegūt īpašumā lauksaimniecības zemi.

**4. Izsoles pretendentu reģistrēšana Izsoļu dalībnieku reģistrā**

4.1. Pretendentu reģistrācija notiek **no 25.06.2025. plkst.13:00 līdz 15.07.2025. plkst. 23:59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv) .

4.2. Izsoles pretendenti - fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

4.2.1. Fiziska persona:

4.2.1.1. Vārdu, uzvārdu;

4.2.1.2. Personas kodu vai dzimšanas datumu (persona, kurai nav piešķirts personas kods);

4.2.1.3. Kontaktadresi;

4.2.1.4. Personu apliecinoša dokumenta veidu un numuru;

4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir).

4.2.2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:

4.2.2.1. Pārstāvamās personas veidu;

4.2.2.2. Vārdu, uzvārdu fiziskai personai vai nosaukumu juridiskai personai;

4.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.2.2.4. Kontaktadresi;

4.2.2.5. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.6. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

4.2.2.7. Attiecīgās lēmējinstitūcijas lēmumu par nekustamā īpašuma iegādi juridiskajai personai.

4.3. Reģistrējoties Izsoļu dalībnieku reģistrā, izsoles pretendents iepazīstas ar elektronisko izsoļu vietnes lietošanas noteikumiem, kā arī ar nekustamā īpašuma Izsoles noteikumiem un apliecina savu piekrišanu noteikumu nosacījumiem un to ievērošanā, kā arī par sevi sniegto datu pareizību.

4.4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav izpildīti visi šo noteikumu 4.2.1.punktā vai 4.2.2.punktā minētie norādījumi;

4.9.3. konstatēts, ka pretendentam ir izsoles noteikumu 3.1.punktā minētās parādsaistības;

4.9.4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.

4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

4.11. Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem - pielikumiem, kuri raksturo pārdodamo Objektu un ir izsoles rīkotāja rīcībā. Šo informāciju izsoles pretendentiem sniedz Saldus novada pašvaldības nekustāmā īpašuma nodaļa, nosūtot pieprasījumu uz [sintija.grigute@saldus.lv](mailto:sintija.grigute@saldus.lv) .

**5. Izsoles norise**

5.1. Izsole sākas elektronisko izsoļu vietnē <https://izsoles.ta.gov.lv> **25.06.2025. plkst.13:00 un noslēdzas 25.07.2025. plkst. 13:00.**

5.2. Izsolei autorizētie dalībnieki drīkst izdarīt solījumus visā izsoles norises laikā.

5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.

5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.

5.9. Ja juridiskajai personai, kura nosolījusi visaugstāko cenu, konstatēts nodokļu parāds, Objekts tiek piedāvāts pircējam, kurš nosolījis nākamo augstāko cenu.

5.10. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**6. Izsoles rezultātu apstiprināšana un līguma noslēgšana**

6.1. Izsoles komisija 7 (septiņu) darba dienu laikā izsniedz paziņojumu par pirkuma summu.

6.2. Izsoles dalībniekam, kurš nosolījis augstāko cenu, 2 (divu) mēnešu laikā pēc paziņojuma saņemšanas jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Izsoles komisijas sekretārei Sintijai GRIGUTEI uz e-pasta adresi: [sintija.grigute@saldus.lv](mailto:sintija.grigute@saldus.lv) .

6.3. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.

6.4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) mēnešu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un samaksāt nosolīto naudas summu uz norādīto bankas kontu.

6.5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.

Lēmumu par turpmāko atsavināšanas procesu pieņem Saldus novada pašvaldības Nekustamā īpašuma nodaļas mantas novērtēšanas un izsoles komisija, kurai ir tiesības, izvērtējot lietderības apsvērumus un vadoties no Publiskas personas finanšu līdzekļu un mantas izšķērdēšanas novēršanas likuma pamatnostādnēm, ja 6.5.punktā minētais izsoles dalībnieks no Objekta pirkuma atsakās vai norādītajā termiņā nenorēķinās par pirkumu, pieņemt lēmumu par nākamā(o) pārsolītā(o) izsoles dalībnieka(u) tiesībām iegādāties Objektu par paša nosolīto augstāko cenu saskaņā ar Izsoles noteikumu nosacījumiem (6.4.punkts).

6.6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Saldus novada pašvaldības Nekustamā īpašuma nodaļas sēdē.

6.7. Pirkuma līgumu pašvaldības vārdā paraksta Saldus novada domes pilnvarota persona.

**7. Nenotikušās izsoles**

Izsoles komisija pieņem lēmumu par izsoles atzīšanu par nenotikušu:

7.1. ja uz izsoli nav autorizēts neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas

mantas atsavināšanas likuma nosacījumus;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens izsoles dalībnieks nav pārsolījis izsoles sākumcenu;

7.5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;

7.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;

7.7. ja izsolāmo mantu nopirkusi persona, kurai nav bijušas tiesības piedalīties izsolē.

**8. Īpašie noteikumi**

8.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

8.2. Izsoles uzvarētājs no pirkuma līguma noslēgšanas brīža ir atbildīgs par Objekta uzturēšanu kārtībā un nekustamā īpašuma nodokļa maksājumiem atbilstoši Latvijas Republikas normatīvo aktu prasībām.

8.3. Izdevumus par pirkuma līguma noslēgšanu un īpašuma tiesību nostiprināšanu Zemesgrāmatā sedz pircējs.

8.4. Īpašuma tiesības uz Objektu Pircējam pāriet pēc nosolītās summas samaksas, Saldus novada domes lēmuma pieņemšanas par izsoles rezultātu apstiprināšanu, pircēja noteikšanu un pirkuma līguma slēgšanu, pirkuma līguma noslēgšanas un īpašuma tiesību nostiprināšanas Zemesgrāmatā.

8.5. Pircēja pienākums ir ne vēlāk kā 3 (trīs) mēnešu laikā no Objekta Pirkuma līguma parakstīšanas brīža iesniegt zemesgrāmatu nodaļā dokumentus Pircēja īpašuma tiesību uz Objektu nostiprināšanai zemesgrāmatā. Ja Pircējs neizpilda šajā punktā minētās prasības paredzētajā termiņā, Pārdevējs var pieprasīt Pircējam samaksāt līgumsodu par katru nokavēto mēnesi 10,00 *euro* (desmit euro 00 centi), bet kopā ne vairāk kā 10% no pirkuma maksas. Līgumsoda samaksas pienākums iestājas nākamajā dienā pēc īpašuma tiesību reģistrēšanai minētā termiņa iestāšanās.

8.6. Izsoles pretendenti, dalībnieki piekrīt, ka Saldus novada pašvaldība veic personas datu apstrādi, pārbaudot sniegto ziņu patiesumu.

8.7. **Izsoles pretendentam un izsoles dalībniekam visiem norēķiniem jāizmanto attiecīgās fiziskās vai juridiskās personas kredītiestādes norēķinu konts un finanšu līdzekļi, kas tiek ieskaitīti Saldus novada pašvaldības kredītiestādes kontā no trešo personu kredītiestādes kontiem nekustamo īpašumu darījumu gadījumos (arī izsoles nodrošinājuma samaksa) tiek atgriezti šīm trešajām personām un netiek ieskaitīti kā samaksa par darījumu (arī izsoles nodrošinājuma samaksa).**

**9. Izsoles rezultātu apstrīdēšana**

9.1. Sūdzības par izsoles komisijas darbībām iesniedzamas rakstiskā veidā 5 (piecu) darba dienu laikā no izsoles beigu datuma Saldus novada domes Administratīvo aktu strīdu izskatīšanas komisijai.

9.2. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

**10. Saldus novada pašvaldības rekvizīti:**

|  |  |
| --- | --- |
| Adrese:  Nod.maks.reģ.Nr.: | Saldus novada pašvaldība  Striķu iela 3, Saldus, Saldus nov., LV–3801  90009114646 |

|  |  |  |
| --- | --- | --- |
| **Konta numurs** | **Bnk.Kods** | **Bnk.Nosaukums** |
| LV25 RIKO 0002 0131 7509 7 | RIKOLV2X | Luminor bank AS |
| LV39 HABA 0551 0275 8272 0 | HABALV22 | Swedbank AS |
| LV42 UNLA 0050 0142 7752 5 | UNLALV2X | SEB Banka AS |
| LV60 PARX 0012 7974 0000 3 | PARXLV22 | Citadele banka AS |

**ar piezīmi – izsole (norādot objekta adresi, drošības nauda)**

Komisijas priekšsēdētāja: A.Grigute